คุณค่ะปกติประจำเดือนมาตรงตลอดค่ะประมาณวันที่10-15ของทุกเดือน(กินยาคุมแอนนาได้1แผงก่อนหน้านี้หยุดกินยามา2เดือน) ล่าสุดมาวันที่12-16ตุลาคม หลังจากนั้นยาคุมหมดยังไม่ได้ซื้อค่ะระหว่างนี้มีเพศสัมพันธ์4-5วันแต่หลั่งนอกตลอดค่ะ วันที่7พฤศจิกายนซื้อไดแอนมากินอีกค่ะแต่จนตอนนี้ประจำเดือนก็ยังไม่มาเลยค่ะซื้อที่ตรวจมาตรวจครั้งแรกวันที่1ธันวาคมขึ้นขีดเดียวค่ะ วันที่6ธันวาซื้อมาตรวจครั้งที่2ก็ขึ้นขีดเดียวเหมือนเดิมค่ะแต่ประจำเดือนก็ยังไม่มาอยากทราบว่าจะท้องมั้ยคะ หรือเป็นเพราะเดี๋ยวกินเดี๋ยวหยุดกินยาคุมแล้วไม่กินยี่ห้อเดิมด้วยค่ะ
สวัสดีค่ะ kultida,หากได้เริ่มทานยาคุมกำเนิดใหม่ในวันที่ 7 พ.ย. และได้ทานจนครบ 21 เม็ด และเว้นระยะไปครบ 7 วันแล้ว แต่ยังไม่มีประจำเดือนมา แต่ได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา อาจเกิดจากผลของฮอร์โมนจากยาคุมที่ไปทำให้เยื่อบุโพรงมดลูกบางลง จึงไม่มีประจำเดือนมาได้อย่างไรก็ตาม หากทานยาคุมไม่ถูกต้อง คือเมื่อทานยาคุมยี่ห้อไดแอน ซึ่งมี 21 เม็ดจนครบแล้ว แต่ไม่ได้เว้นระยะ 7 วัน แล้วได้เริ่มทานยาคุมแผงใหม่ต่อเลย ก็ย่อมทำให้ไม่มีประจำเดือนมาค่ะ ซึ่งจะต่างกับยาคุมกำเนิดยี่ห้อแอนนา ซึ่งมี 28 เม็ด ที่เมื่อทานจนครบ 28 เม็ดแล้ว ก็สามารถทานยาแผงใหม่ต่อไปได้เลย ดังนั้น หากยังไม่ได้เว้นระยะ 7 วัน เมื่อทานยาคุมแผงจนครบ 21 เม็ดแล้ว ก็ให้เว้นระยะ 7 วันด้วยค่ะ